ส่วนที่ 3 ฐานะการเงินและผลการดำเนินงาน

13. ข้อมูลทางการเงินที่สำคัญ

12. 
13. 

11. 
12. 
13. 

  ------------------------------------------------------------------------
  รายการ                                       งบการเงินรวม   
  -------------------------------------------- ------------- -------------
                                               2559          2560

  งบกำไรขาดทุน (ล้านบาท)                                       

  รายได้จากการขาย                               2,749.73      2,689.13

  รวมรายได้                                     2,757.32      2,694.96

  ค่าใช้จ่าย                                                    

  ต้นทุนขาย                                      2,284.17      2,295.20

  ค่าใช้จ่ายในการขายและบริหาร                      293.05        330.80

  ต้นทุนทางการเงิน                                34.62         36.82

  รวมค่าใช้จ่าย                                   2,611.84      2,662.82

  กำไรก่อนค่าใช้จ่ายภาษีเงินได้                       145.48        32.14

  ค่าใช้จ่ายภาษีเงินได้^(1/)                         4.49          (1.82)

  กำไรสำหรับปี                                   140.99        33.96

                                                             

  งบแสดงฐานะการเงิน (ล้านบาท)                                  

  สินทรัพย์รวม                                    2,425.53      2,557.90

  หนี้สินรวม                                      1,339.36      1,519.15

  ส่วนของผู้ถือหุ้นและผู้มีส่วนได้เสียที่ไม่มีอำนาจควบคุม       1,086.17      1,038.75

  ส่วนของบริษัทใหญ่                                1,086.17      1,038.75

                                                             

  อัตราส่วนทางการเงิน^(2/)                                      

  อัตราส่วนสภาพคล่อง                                            

  อัตราส่วนสภาพคล่อง (เท่า)                        0.89          0.92

  อัตราส่วนสภาพคล่องหมุนเร็ว (เท่า)                  0.53          0.56

  อัตราส่วนหมุนเวียนลูกหนี้การค้า (เท่า)                5.54          5.63

  ระยะเวลาเก็บหนี้เฉลี่ย (วัน)                       64.94         63.95

  อัตราส่วนหมุนเวียนสินค้าคงเหลือ (เท่า)               8.51          8.59

  ระยะเวลาขายสินค้าเฉลี่ย (วัน)                     42.31         41.91

  อัตราส่วนหมุนเวียนเจ้าหนี้ (เท่า)                    5.99          6.23

  ระยะเวลาชำระหนี้เฉลี่ย (วัน)                      60.06         57.81

  วงจรเงินสด (Cash Cycle) (วัน)                  47.20         48.05

                                                             

                                                             

  อัตราส่วนแสดงความสามารถในการทำกำไร                           

  อัตรากำไรขั้นต้น (ร้อยละ)                         16.93         14.65

  อัตรากำไรจากการดำเนินงาน (ร้อยละ)               12.17         8.86

  อัตรากำไรสุทธิ (ร้อยละ)                          5.11          1.26

  อัตราผลตอบแทนผู้ถือหุ้น (ร้อยละ)                    13.40         3.20

  อัตราส่วนแสดงประสิทธิภาพในการดำเนินงาน                          

  อัตราผลตอบแทนจากสินทรัพย์ (ร้อยละ)                5.71          1.36

  อัตราผลตอบแทนจากสินทรัพย์ถาวร (ร้อยละ)            19.21         12.91

  อัตราการหมุนของสินทรัพย์ (เท่า)                    1.13^(3/)     1.08^(3/)

  อัตราส่วนวิเคราะห์นโยบายทางการเงิน                              

  อัตราส่วนหนี้สินรวมต่อส่วนของผู้ถือหุ้น (เท่า)            1.23          1.46

  อัตราส่วนความสามารถชำระดอกเบี้ย (เท่า)            11.11         6.99

  อัตราการจ่ายเงินปันผล (ร้อยละ)                    53.59^(4/)    -^(5/)
  ------------------------------------------------------------------------

หมายเหตุ :

1/ คำนวณจากค่าใช้จ่ายภาษีเงินได้นิติบุคคลสำหรับปี และผลกระทบจากค่าใช้จ่าย (รายได้)
ภาษีเงินได้รอการตัดบัญชี (ตามที่เปิดเผยในหมายเหตุประกอบงบการเงินข้อ 23)

2/ อัตราส่วนทางการเงิน คำนวณจากสูตรที่ระบุในคู่มือการจัดทำแบบแสดงรายการข้อมูล แบบ
56-1 แบบ 69-1 ของสำนักงานคณะกรรมการกำกับหลักทรัพย์และตลาดหลักทรัพย์

3/ คำนวณจากงบการเงินเฉพาะกิจการ บริษัท ปัญจวัฒนาพลาสติก จำกัด (มหาชน)

4/ ที่ประชุมสามัญผู้ถือหุ้นประจำปี 2560 เมื่อวันที่ 28 เมษายน 2560
มีมติจ่ายเงินปันผลสำหรับผลการดำเนินงานปี 2559 และจากกำไรสะสม
แก่ผู้ถือหุ้นของบริษัทในอัตราหุ้นละ 0.13 บาท

5/ ที่ประชุมคณะกรรมการบริษัท ครั้งที่ 3/2561 เมื่อวันที่ 8 มีนาคม 2561
มีมติงดจ่ายเงินปันผลสำหรับผลการดำเนินงานปี 2560
โดยให้นำเสนอต่อที่ประชุมสามัญผู้ถือหุ้นประจำปี 2561 ในวันที่ 28 เมษายน 2561 เพื่ออนุมัติต่อไป

14. การวิเคราะห์และคำอธิบายของฝ่ายจัดการ

14. 

15. 14.1 ภาพรวมของการดำเนินธุรกิจและการเปลี่ยนแปลงที่มีนัยสำคัญ

ในปี 2560 บริษัทมีกำลังการผลิตเพิ่มขึ้นร้อยละ 11.63 เมื่อเทียบกับปีก่อน
จากโครงการเปลี่ยนแทนเครื่องจักร ตั้งแต่ต้นปีเพื่อเป็นการเพิ่มประสิทธิภาพการผลิต
และรองรับยอดขายที่เข้ามา ทั้งนี้ถึงแม้ภาพรวมกำลังการผลิตจะสูงขึ้น
เนื่องจากอยู่ในช่วงการเปลี่ยนแบบผลิตภัณฑ์ใหม่ของอุตสาหกรรมบรรจุภัณฑ์น้ำมันหล่อลื่น
รวมถึงส่วนของงานนิวโมเดลของชิ้นส่วนพลาสติกของอุตสาหกรรมยานยนต์ที่อยู่ในช่วงระหว่างปลายโมเดล
ที่กำลังจะทยอยเป็นงานขายเพื่อเชิงพาณิชย์ จึงส่งผลให้การใช้กำลังการผลิตจะลดลง 8.38%
และจะเริ่มมีการใช้กำลังการผลิตที่เพิ่มขึ้นในปี 2561

ผลประกอบการในภาพรวมปี 2560 บริษัทมียอดขายรวมลดลงคิดเป็นร้อยละ 2.26 และ
มีกำไรสุทธิรวม 33.96 ล้านบาท ลดลงจากปี 2559 ที่มีกำไรสุทธิรวมที่ 140.98 ล้านบาท
สาเหตุหลักเกิดจากยอดขายกลุ่มชิ้นส่วนพลาสติกที่ใช้ในอุตสาหกรรมยานยนต์มียอดขายที่ลดลงร้อยละ
3.97 เนื่องจากอยู่ระหว่างปลายโมเดลและกำลังจะมี Minor Change
รวมถึงไม่มีรายได้ค่าโมลด์และทูลลิ่งเหมือนปีก่อน
ในส่วนงานโรงพ่นสียอดขายชะลอตัวช่วงปลายโมเดลเช่นกัน
หากแต่มีต้นทุนการพัฒนางานนิวโมเดลตัวที่ทดแทนโมเดลเก่า
ส่วนยอดขายของกลุ่มบรรจุภัณฑ์นมและนมเปรี้ยวลดลงจากการส่งออกของลูกค้าที่ต่ำกว่าเป้าหมายส่งผลให้ยอดขายลดลงร้อยละ
8.75 นอกจากนี้กลุ่มบรรจุภัณฑ์น้ำมันหล่อลื่นโดยรวมทั้งปีเติบโตลดลงร้อยละ 0.14
จากความต้องการบรรจุภัณฑ์น้ำมันหล่อลื่นลดลงกว่า 30% ในช่วงไตรมาส 3 ถึงต้นไตรมาส 4
เนื่องจากภาวะเศรษฐกิจที่ไม่ดีส่งผลกระทบต่อสภาวะอุตสาหกรรมบรรจุภัณฑ์น้ำมันหล่อลื่น
ซึ่งการที่ยอดขายบางส่วนงานลดลงกว่าเป้าหมายเนื่องมาจากสภาวะตลาดที่ไม่อำนวยดังกล่าว
ในขณะที่บริษัทมีต้นทุนคงที่ต่างๆ ค่าเสื่อมราคา และค่าแรงงานที่ส่วนใหญ่เป็นแรงงานฝีมือ
ทำให้กำไรสุทธิสำหรับปีลดลงจากปีก่อนค่อนข้างมาก

การลงทุนในปี 2560 จะมุ่งเน้นการลงทุนในเครื่องจักรใหม่
การปรับปรุงเครื่องจักรและอุปกรณ์เพื่อเพิ่มประสิทธิภาพการผลิตโดยเฉพาะที่สาขาชลบุรีที่เป็นการลงทุนสำหรับส่วนงานชิ้นส่วนพลาสติกของอุตสาหกรรมยานยนต์
เพื่อรองรับผลิตภัณฑ์ใหม่หลายรายการที่กำลังจะทยอยเป็นงานขายเพื่อเชิงพาณิชย์
ในส่วนงานโรงพ่นสีมีการลงทุนเพื่อรองรับงานที่ทยอยปิดการขายได้อย่างต่อเนื่อง
และเพื่อปรับปรุงสายการผลิตให้เหมาะสมยิ่งขึ้น
ส่วนงานบรรจุภัณฑ์น้ำมันหล่อลื่นมีการลงทุนสำหรับเครื่องจักรใหม่
และเพื่อปรับปรุงเครื่องจักรและอุปกรณ์เพื่อเพิ่มประสิทธิภาพการผลิต

กำลังการผลิตและอัตราการใช้กำลังการผลิตรวมของบริษัท หน่วย : ตัน

  -------------------------- -------------- -------------- ---------------
                             ปี 2558         ปี 2559         ปี 2560

  กำลังการผลิตสูงสุด (ตัน)        40,940         37,695         42,080

  ร้อยละอัตราการเติบโต          10.60          -7.93          11.63

  ผลผลิตจริง (ตัน)              17,633         21,022         19,261

  ร้อยละอัตราการเติบโต          -3.50          19.22          -8.38

  ร้อยละอัตราการใช้กำลังการผลิต   43.00          56.00          46.00
  -------------------------- -------------- -------------- ---------------

ดัชนีผลผลิตอุตสาหกรรมของแต่ละรายผลิตภัณฑ์เกี่ยวข้องกับผลิตภัณฑ์ของบริษัท (ฐานเฉลี่ยรายเดือน
ปี 2554)

  ---------------------------------------- ---------- ---------- ---------
  รายละเอียด                                ปี 2558     ปี 2559     ปี 2560

  นมพร้อมดื่ม                                 126.46     127.92     129.38

  *น้ำมันเบนซินออกเทน 91 (ไร้สารตะกั่ว)          51.08      48.23      49.20

  *น้ำมันเบนซินออกเทน 95 (ไร้สารตะกั่ว)          287.28     306.61     311.24

  *น้ำมันดีเซลหมุนเร็ว                          119.33     111.16     115.93

  ผลิตเคมีภัณฑ์ขั้นพื้นฐาน                         118.00     118.59     124.80
  ยกเว้นปุ๋ยและสารประกอบไนโตรเจน                                    

  ผลิตภัณฑ์ทำความสะอาดร่างกาย                  110.29     113.03     111.65
  ผลิตภัณฑ์และเคมีภัณฑ์สำหรับใช้ในบ้าน                                    

  รถยนต์นั่ง รถบรรทุก รถโดยสาร ฯลฯ             139.25     146.87     149.63
  ---------------------------------------- ---------- ---------- ---------

ที่มา: สำนักงานเศรษฐกิจอุตสาหกรรม

* สะท้อนปริมาณการใช้ยานพาหนะ ซึ่งแสดงถึงปริมาณการเปลี่ยนถ่ายน้ำมันเครื่องยนต์

โครงสร้างรายได้และอัตราการเติบโตในแต่ละปีแบ่งตามกลุ่มผลิตภัณฑ์

+---------------------+------+------+--------+------+-------+--------+
|                     | ปี    |      | ปี 2559 |      | ปี     |        |
|                     | 2558 |      |        |      | 2560  |        |
+---------------------+------+------+--------+------+-------+--------+
| รายละเอียด           | ล้า   | ร    | ล้านบาท | ร    | ล     | ร้อยละ  |
|                     | นบาท | ้อยละ |        | ้อยละ | ้านบาท |        |
|                     |      |      |        |      |       | อ      |
|                     |      | อัตร  |        | อัตร  |       | ัตราการ |
|                     |      | าการ |        | าการ |       |        |
|                     |      |      |        |      |       | เติบโต  |
|                     |      | เ    |        | เ    |       |        |
|                     |      | ติบโต |        | ติบโต |       |        |
+---------------------+------+------+--------+------+-------+--------+
| ภา                  | 1,35 | (0   | 1,     | 9.29 | 1,4   | -0.14  |
| ชนะบรรจุภัณฑ์น้ำมันหล่อลื่น | 2.14 | .92) | 477.72 |      | 75.67 |        |
+---------------------+------+------+--------+------+-------+--------+
| ภาชนะ               | 33   | 2.08 | 369.56 | 1    | 3     | -8.75  |
| บรรจุภัณฑ์นมและนมเปรี้ยว | 3.14 |      |        | 0.93 | 37.21 |        |
+---------------------+------+------+--------+------+-------+--------+
| ภาชนะบรรจุภัณฑ์สินค้าอ   | 27   | 1    | 201.41 | (26  | 2     | 0.80   |
| ุปโภคบริโภคและน้ำยาเคมี | 4.32 | 5.18 |        | .58) | 03.03 |        |
+---------------------+------+------+--------+------+-------+--------+
| ชิ้นส่วนยานยนต์         | 76   | 10   | 701.04 | (7   | 6     | -3.97  |
|                     | 1.43 | 8.25 |        | .93) | 73.22 |        |
+---------------------+------+------+--------+------+-------+--------+
| รวมรายได้จากการขาย   | 2,72 | 1    | 2,     | 1.05 | 2,6   | -2.20  |
|                     | 1.03 | 8.57 | 749.74 |      | 89.13 |        |
+---------------------+------+------+--------+------+-------+--------+
| รายได้อื่น             | 5.87 | 4.08 | 7.58   | 2    | 5.83  | -23.09 |
|                     |      |      |        | 9.13 |       |        |
+---------------------+------+------+--------+------+-------+--------+
| รายได้รวม            | 2,72 | 1    | 2,     | 1.12 | 2,6   | -2.26  |
|                     | 6.90 | 8.53 | 757.32 |      | 94.96 |        |
+---------------------+------+------+--------+------+-------+--------+

โครงสร้างรายได้แบ่งตามภูมิศาสตร์

  ------------------------- ---------- -------- ----------- -------- ----------- --------
                            ปี 2558              ปี 2559               ปี 2560      

  รายละเอียด                 ล้านบาท     ร้อยละ    ล้านบาท      ร้อยละ    ล้านบาท      ร้อยละ

  รายได้จากการขายในประเทศ    2,540.58   93.17     2,483.21   90.05    2,417.76    89.71

  รายได้จากการขายต่างประเทศ   180.45     6.62     266.53      9.67     271.37      10.07

  รายได้จากการขายรวม         2,721.03   99.78     2,749.74   99.72    2,689.13    99.78

  รายได้อื่นๆ                  5.87       0.22          7.58   0.28     5.83        0.22

  รวมรายได้                  2,726.90   100.00    2,757.32   100.00   2,694.96    100.00
  ------------------------- ---------- -------- ----------- -------- ----------- --------

จากการรายงานสภาวะเศรษฐกิจและข้อมูลดัชนีผลผลิตอุตสาหกรรมที่กล่าวมา ในภาพรวมหลายๆ
อุตสาหกรรมมีการเติบโตเพียงเล็กน้อย อาทิ กลุ่มอุตสาหกรรมยานยนต์
เห็นได้จากดัชนีอุตสาหกรรมรถยนต์นั่งเติบโตร้อยละ 1.88 เนื่องจากในปี 2560
สภาพเศรษฐกิจในประเทศขยายตัว และการเปิดตัวรถยนต์ใหม่ของค่ายรถยนต์
เพื่อเป็นการกระตุ้นตลาดในประเทศ อย่างไรก็ตามยอดขายของบริษัทกลับลดลงร้อยละ 3.97
เนื่องจากอยู่ในช่วงปลายโมเดล และกำลังจะมี Minor change
รวมถึงไม่มีรายได้ค่าโมลด์และทูลลิ่ง เหมือนในปี 2559
นอกจากนี้ยอดขายชิ้นส่วนยานยนต์พ่นสีลดลงจากคำสั่งซื้อของลูกค้าที่ชะลอตัวเนื่องจากเริ่มเข้าสู่ปลายโมเดลของรถยนต์
อย่างไรก็ตาม ในปี 2560
อยู่ในช่วงออกผลิตภัณฑ์ใหม่หลายรายการที่กำลังจะทยอยเป็นงานขายเพื่อเชิงพาณิชย์ในปีถัดไป

ทางด้านอุตสาหกรรมนมพร้อมดื่มซึ่งประกอบไปด้วยตลาดนมสดสเตอริไลส์และนมพร้อมดื่มประเภทอื่นๆ
ได้แก่ นมถั่วเหลือง น้ำนมข้าวโพด น้ำนมข้าวกล้อง เป็นต้น
ซึ่งมีอัตราการเติบโตเพิ่มขึ้นเพียงเล็กน้อย หากแต่ยอดขายของบริษัทไม่เป็นตามที่คาดการณ์ไว้
เนื่องจากได้รับผลกระทบจากการส่งออกของลูกค้าบางรายที่ต่ำกว่าเป้าหมาย สำหรับ
อุตสาหกรรมน้ำมันมีการเติบโตเพียงเล็กน้อยเนื่องจากความต้องการใช้บรรจุภัณฑ์น้ำมันหล่อลื่นลดลงจากปัจจัยในหลายภาคส่วนโดยเฉพาะอย่างยิ่งในครึ่งปีหลัง
ส่งผลให้ยอดขายบรรจุภัณฑ์น้ำมันหล่อลื่นของบริษัทลดลงในช่วงไตรมาส 3 ถึงต้นไตรมาส 4
ส่วนกลุ่มอุตสาหกรรมบรรจุภัณฑ์สำหรับสินค้าอุปโภคบริโภคและน้ำยาเคมี
บริษัทมีการเติบโตของยอดขายเพิ่มขึ้นเพียงร้อยละ 0.80
สอดคล้องกับภาวะอุตสาหกรรมผลิตเคมีภัณฑ์ขั้นพื้นฐาน
ยกเว้นปุ๋ยและสารประกอบไนโตรเจนที่ดีขึ้นเพราะภาวะภัยแล้งที่หมดไป
แต่ประสบปัญหาอุทกภัยในช่วงกลางปี และภาวะอุตสาหกรรมผลิตภัณฑ์ทำความสะอาดร่างกาย
ผลิตภัณฑ์และเคมีภัณฑ์ต่างๆ สำหรับใช้ในบ้านเรือนปรับตัวลดลง

ผลการดำเนินงานและความสามารถในการทำกำไร

ในปี 2560 ราคาเม็ดพลาสติกเกรด HDPE ซึ่งเป็นวัตถุดิบหลักของบรรจุภัณฑ์พลาสติก
มีความผันผวนน้อยลงเมื่อเทียบกับปีก่อนหน้า
ทั้งนี้ตามทิศทางราคาน้ำมันดิบในตลาดโลกที่เริ่มมีเสถียรภาพของราคามากขึ้น อย่างไรก็ดี
ปัจจัยทางด้านความผันผวนของอัตราแลกเปลี่ยนของสกุลเงินดอลล่าร์สหรัฐฯที่เริ่มแข็งค่าขึ้นอย่างต่อเนื่อง
มีผลให้ราคาของเม็ดพลาสติกที่ขายในประเทศช่วงปลายปีมีทิศทางที่สูงขึ้น
โดยบริษัทได้มีการพิจารณาราคาเม็ดพลาสติกทั้งในประเทศและต่างประเทศเป็นระยะๆและมีการพิจารณาเข้าทำสัญญาซื้อขายเงินตราต่างประเทศล่วงหน้า
เพื่อบรรเทาผลกระทบของความผันผวนของค่าเงิน ทั้งนี้
ลูกค้าของบริษัทในอุตสาหกรรมบรรจุภัณฑ์โดยส่วนใหญ่จะมีการปรับราคาวัตถุดิบโดยอ้างอิงราคาที่ประกาศของสภาอุตสาหกรรมฯ
ทำให้สามารถลดความเสี่ยงของความผันผวนของต้นทุนวัตถุดิบซึ่งเป็นต้นทุนหลักได้

ตามที่กล่าวมา ผลการดำเนินงานของบริษัทในปี 2560 มีกำไรสุทธิรวม 33.96 ล้านบาท
ลดลงจากปี 2559 ที่มีกำไรสุทธิรวมที่ 140.98 ล้านบาท
เนื่องจากในส่วนงานชิ้นส่วนพลาสติกที่ใช้ในอุตสาหกรรมยานยนต์และโรงพ่นสีอยู่ระหว่างปลายโมเดล
และอยู่ในช่วงออกผลิตภัณฑ์ใหม่หลายรายการทำให้มีต้นทุนการพัฒนางานนิวโมเดลตัวที่ทดแทนโมเดลเก่าเพิ่มขึ้น
นอกจากนี้บริษัทยังต้องเตรียมความพร้อมทั้งด้านเครื่องจักร
และบุคลากรเพื่อรองรับยอดขายใหม่ที่กำลังทยอยปิดได้อย่างต่อเนื่อง ทำให้ในปี 2560
มีทั้งภาระต้นทุนคงที่
และรายจ่ายเพื่อเตรียมความพร้อมดังกล่าวเพิ่มขึ้นหากแต่การใช้กำลังการผลิตยังไม่เต็มที่และ
ยอดขายเชิงพาณิชย์จะมีแนวโน้มสูงขึ้นในปี 2561 ทำให้กำไรสุทธิของปี 2560 ลดลงจากปีก่อน

[]

ที่มา : สภาอุตสาหกรรมแห่งประเทศไทย

[]

ที่มา: ธนาคารแห่งประเทศไทย

ความสามารถในการบริหารทรัพย์สิน

ในปี 2560 บริษัทและบริษัทย่อยมีสินทรัพย์รวมสุทธิเพิ่มขึ้น 132.37 ล้านบาท หรือเพิ่มขึ้นร้อยละ
5.46 เมื่อเทียบกับปีก่อน
ซึ่งส่วนใหญ่เป็นการเพิ่มขึ้นจากรายการเงินสดและรายการเทียบเท่าเงินสด 72.40 ล้านบาท
เนื่องจากมีการรับชำระเงินเพิ่มทุนของสาขาที่ประเทศจีนในเดือนกันยายนและตุลาคม 2560
เพื่อรองรับการขยายตัวของธุรกิจในประเทศจีน นอกจากนี้ที่ดิน อาคารและอุปกรณ์เพิ่มขึ้นสุทธิ
67.89 ล้านบาท ซึ่งเป็นการลงทุนเครื่องจักรใหม่
และเพื่อปรับปรุงประสิทธิภาพการทำงานของเครื่องจักรและอุปกรณ์
โดยเฉพาะการลงทุนสำหรับส่วนงานชิ้นส่วนพลาสติกของอุตสาหกรรมยานยนต์ ซึ่งในปี 2560
อยู่ในช่วงออกผลิตภัณฑ์ใหม่หลายรายการทำให้ในปี 2560 อัตราการใช้กำลังการผลิตลดลง
แต่มีแนวโน้มที่จะใช้กำลังการผลิตมากขึ้นในปี 2561 เมื่อทยอยออกขายงานนิวโมเดลในเชิงพาณิชย์

สภาพคล่องและความเพียงพอของเงินทุนบริษัท

ณ วันที่ 31 ธ.ค. 2560 บริษัทมีหนี้สินรวมเพิ่มขึ้น 179.79 ล้านบาทเมื่อเทียบกับปีก่อน
โดยส่วนใหญ่มาจากเงินกู้ยืมระยะยาวที่เพิ่มขึ้นในช่วงไตรมาสที่ 4
เพื่อลดภาระการใช้เงินเบิกเกินบัญชีและเงินกู้ยืมระยะสั้น
และเพื่อรองรับการขยายตัวของธุรกิจในอนาคต
โดยเงินกู้ยืมระยะยาวในส่วนของหนี้สินไม่หมุนเวียนเพิ่มขึ้น 135.25 ล้านบาท

ในปี 2560 บริษัทมีอัตราส่วนหนี้สินต่อทุนตามงบการเงินรวม เท่ากับ 1.46 เท่า
เพิ่มขึ้นกว่าปีก่อนอยู่ที่อัตรา 1.23 เท่า และอัตราส่วนหนี้สินต่อทุนตามงบการเงินเฉพาะกิจการ
เท่ากับ 1.50 เท่า ซึ่งปีก่อนอยู่ที่อัตรา 1.28 เท่า ทั้งนี้
หนี้สินที่เพิ่มขึ้นเพื่อรองรับการลงทุนทั้งในประเทศไทยและประเทศจีนในอนาคต อย่างไรก็ดี
อัตราดังกล่าวผ่านข้อกำหนดการดำรงอัตราส่วนทางการเงินตามเงื่อนไขของสัญญากู้กับธนาคารพาณิชย์
ในส่วนของงบการเงินเฉพาะกิจการที่กำหนดอัตราส่วนหนี้สินต่อทุนไว้ที่ไม่เกิน 1.5 เท่า

ทั้งนี้ ฝ่ายบริหารของบริษัทคาดว่าในปี 2561
ผลประกอบการจะเริ่มส่งสัญญาณเชิงบวกโดยได้รับแรงหนุนจากยอดขายนิวโมเดลของชิ้นส่วนยานยนต์
ซึ่งในปีที่ผ่านมาอยู่ในช่วงออกผลิตภัณฑ์ใหม่หลายรายการที่กำลังจะทยอยเป็นงานขายเพื่อเชิงพาณิชย์
ส่วนโรงงานพ่นสีด้วยเทคโนโลยีชั้นนำและคุณภาพที่ดีส่งผลให้มีการทยอยปิดการขายได้อย่างต่อเนื่อง
โดยคาดว่าจะสามารถใช้กำลังการผลิตได้สูงขึ้น ซึ่งจะส่งผลให้อัตรากำไรขั้นต้นของปี 2561
จะดีขึ้นกว่าปีที่ผ่านมา ซึ่งบริษัทเตรียมความพร้อมไว้แล้วในหลายๆด้าน โดยเฉพาะด้านองค์ความรู้
และบุคลากร เพื่อรองรับการลงทุนทั้งในประเทศไทย และในต่างประเทศ

ในส่วนของประเทศจีน โดยมติที่ประชุมคณะกรรมการบริษัท ครั้งที่ 3/2561 ของบริษัท
ปัญจวัฒนาพลาสติก จำกัด (มหาชน) เมื่อวันที่ 8 มีนาคม 2561
อนุมัติให้ลงทุนเพื่อจัดตั้งบริษัทย่อยแห่งใหม่ของบริษัท ปัญจวัฒนาพลาสติก จำกัด (มหาชน) ณ
มณฑลเจียงซู ในประเทศจีน บริษัทย่อยแห่งใหม่นี้จะมีทุนจดทะเบียน 5 ล้านเหรียญสหรัฐ
โดยจะเรียกชำระ 3 ล้านเหรียญสหรัฐ เพื่อรองรับยอดขายใหม่
ขณะนี้บริษัทกำลังอยู่ในขั้นตอนการจดทะเบียนบริษัท
ซึ่งคาดว่าจะเริ่มเดินเครื่องผลิตและเริ่มรับรู้รายได้ในปี 2562

ภาระผูกพันด้านหนี้สินและการบริหารจัดการภาระนอกงบดุล

ณ วันที่ 31 ธันวาคม 2560
บริษัทและบริษัทย่อยมีภาระผูกพันด้านหนี้สินและการบริหารจัดการภาระนอกงบดุล ดังนี้

(หน่วย: ล้านบาท)

+----------------------------+---------+---------+------+------+------+
| ภาระข้อผูกพัน                 | รวม     | กำหนดร  |      |      |      |
|                            |         | ะยะเวลา |      |      |      |
|                            |         | การชำระ |      |      |      |
+----------------------------+---------+---------+------+------+------+
|                            |         | ไม่เกิน 1 | มา   | มา   | มา   |
|                            |         | ปี       | กกว่า | กกว่า | กกว่า |
|                            |         |         | 1-3  | 3-5  | 5 ปี  |
|                            |         |         | ปี    | ปี    |      |
+----------------------------+---------+---------+------+------+------+
| ภาระผูกพันด้านหนี้สินระยะยาว     | 639.89  | 199.95  | 24   | 19   | -    |
|                            |         |         | 6.34 | 3.60 |      |
+----------------------------+---------+---------+------+------+------+
| ภ                          | 3.78    | 1.80    | 1.87 | 0.11 | -    |
| าระผูกพันด้านสัญญาเช่าทางการเงิน |         |         |      |      |      |
+----------------------------+---------+---------+------+------+------+
| ภาระผูกพันด้านสัญญาเช่าดำเนินการ | 22.76   | 19.84   | 2.93 | -    | -    |
+----------------------------+---------+---------+------+------+------+
| ภาระผูกพันด้านการซื้อสินทรัพย์     | 23.38   | 23.38   | -    | -    | -    |
+----------------------------+---------+---------+------+------+------+
| ภาระผูกพันด้านหนี้สินอื่นๆ –       | 110.14  | 110.14  | -    | -    | -    |
| ภาระค้ำประกัน                |         |         |      |      |      |
+----------------------------+---------+---------+------+------+------+
| รวม                        | 799.95  | 355.11  | 25   | 19   | -    |
|                            |         |         | 1.14 | 3.71 |      |
+----------------------------+---------+---------+------+------+------+

ปัจจัยหรือเหตุการณ์ที่จะมีผลต่อฐานะการเงินหรือผลการดำเนินงานในอนาคต

¹จากการรายงานคาดการณ์ภาวะเศรษฐกิจไทยในปี 2561 ซึ่งคาดไว้ว่าผลิตภัณฑ์มวลรวมในประเทศ
(GDP) จะขยายตัวร้อยละ 3.6-4.6
โดยมีปัจจัยสนับสนุนการขยายตัวของการส่งออกซึ่งจะสนับสนุนให้การผลิตภาคอุตสาหกรรม
และการลงทุน และการบริโภคภาคเอกชนปรับตัวดีขึ้น รวมถึงการฟื้นตัวของรายได้ภาคการเกษตร
ซึ่งเป็นปัจจัยสนับสนุนให้ค่าใช้จ่ายภาคครัวเรือนของภาคการเกษตรปรับตัวดีขึ้น¹

²ทั้งนี้ยอดผลิตรถในปี 2561 มีการคาดการณ์ว่าจะมีปริมาณ 2.0 ล้านคัน เพิ่มขึ้นร้อยละ 2.56
เมื่อเทียบกับปีก่อน โดยแบ่งเป็นการผลิตเพื่อการจำหน่ายในประเทศประมาณ 0.9 ล้านคัน
เพิ่มขึ้นร้อยละ 3.25 และเป็นการผลิตเพื่อการส่งออกประมาณ 1.1 ล้านคัน ลดลงร้อยละ 3.48²
อย่างไรก็ดี ภาวะเศรษฐกิจไทยย่อมมีความผันผวนและขึ้นอยู่กับภาวะเศรษฐกิจโลก ราคาน้ำมัน
ภัยก่อการร้าย แนวโน้มค่าเงินบาท รวมถึงผลกระทบของนโยบายการค้าระหว่างประเทศ นอกจากนี้
แรงส่งจากมาตรการกระตุ้นเศรษฐกิจโดยผ่านการใช้จ่ายของภาครัฐ
ทั้งการขับเคลื่อนโครงการลงทุน โครงสร้างพื้นฐาน การสนับสนุนการลงทุนของภาคเอกชน
การค้าชายแดนโดยเฉพาะกับ CLMV
และการสนับสนุนการท่องเที่ยวล้วนเป็นตัวกำหนดและส่งผลกระทบต่อภาวะเศรษฐกิจไทย

อย่างไรก็ดี แผนการดำเนินงานในปี 2561
ฝ่ายบริหารยังคงคำนึงถึงจากผลกระทบจากปัจจัยภายนอก
ทั้งในส่วนของอัตราการเติบโตของเศรษฐกิจในประเทศและของเศรษฐกิจโลก
ผลกระทบต่ออุตสาหกรรมยานยนต์และบรรจุภัณฑ์น้ำมันหล่อลื่นหลังจากนโยบายการส่งเสริมอุตสาหกรรมรถยนต์ขับเคลื่อนด้วยพลังงานไฟฟ้า
ภาวะภัยแล้ง อุทกภัยและภัยธรรมชาติที่มีผลต่อยอดขายบรรจุภัณฑ์กลุ่มเคมีเกษตร
และผลกระทบต่อการดำเนินนโยบายด้านการค้าต่างประเทศของประเทศสหรัฐอเมริกา
ซึ่งมีแนวโน้มการใช้นโยบายกีดกันทางการค้า การลงทุน และด้านแรงงาน
รวมถึงเสถียรภาพของกลุ่มยูโรโซนที่ในหลายๆ ประเทศเริ่มมีแนวคิดออกจากกลุ่ม
ซึ่งมีทั้งปัจจัยเชิงบวกและเชิงลบต่ออุตสาหกรรมบรรจุภัณฑ์และชิ้นส่วนพลาสติกสำหรับอุตสาหกรรมยานยนต์
ต้นทุนของราคาเม็ดพลาสติกและความผันผวนของอัตราแลกเปลี่ยน รวมถึงผลกระทบของปัจจัยภายใน

ในส่วนการควบคุมต้นทุนและการเพิ่มประสิทธิภาพการผลิตเพื่อลดผลขาดทุนในส่วนโรงงานพ่นสี
การขยายและหาลูกค้าใหม่เพื่อรองรับกำลังการผลิตที่เหลืออยู่ของโรงงานสี
เหล่านี้ล้วนเป็นปัจจัยที่ส่งผลกระทบต่อผลการดำเนินงานของกลุ่มบริษัท

ดังนั้นในปี 2561 ฝ่ายบริหารและคณะกรรมการบริษัท
ได้มีการพิจารณาถึงความเสี่ยงของการดำเนินการโครงการต่างๆเพื่อให้แผนกลยุทธ์ของบริษัทที่วางแผนไว้บรรลุเป้าหมาย
โดยใช้หลักความระมัดระวังและสังเกตเหตุการณ์และปัจจัยภายนอกที่ส่งผลกระทบต่อผลการดำเนินงานของบริษัทอย่างสม่ำเสมอ
รวมถึงการคำนึงถึงการเพิ่มช่องทางการจัดหาเงินและศึกษาเรื่องการระดมทุนโดยการออกหุ้นกู้เพื่อรองรับการขยายตัวในอนาคต
รวมถึงการพิจารณาจัดโครงสร้างทางการเงินเพื่อให้สอดคล้องกับโครงการลงทุนอย่างเหมาะสม

------------------------------------------------

¹ สำนักงานคณะกรรมการพัฒนาการเศรษฐกิจและสังคมแห่งชาติ

² สำนักงานเศรษฐกิจอุตสาหกรรม